Fiskeolie virker blodfortyndende, hvilket grundlæggende er godt, da det modvirker blodpropper. Men har man samtidig fået ordineret blodfortyndende medicin af lægen, skal man selvfølgelig ikke risikere, at blodet bliver så tyndt, at man bløder mere end godt er. Du tager en relativ lav dosis, som svarer til at spise et mindre stykke makrel, så det går fint. Andre tager væsentlig højere doser, fordi de ønsker at opnå en antiinflammatorisk effekter, eksempelvis mod smerter. Det fraråder jeg, når man samtidig får blodfortyndende. Jeg vil lige nævne, at du kan opnå samme gode fiskeolieeffekt ved at spise fisk nogle gange om ugen.